সাউদী অরাবিয়াগী ক্রাওন প্রিন্সকী ভারত খোংচৎ মনুংদা পীখিবা প্রধান মন্ত্রীগী প্রেসকী ৱারোল

য়োর রোয়েল হাইনেস মোহম্মদ বিন সলমান বিন অব্দুল-অজীজ অল সৌদ, সদেকী, মরহবা বিকুম ফিল হিন্দ। মরূপশিং, ভারত্তা মহাক্কী অহানবা খোংচৎতা রোয়েল হাইনেস অমসুং মহাক্কী মীহুৎ কাংবুবু তরাম্না ওকচবা অসিদা ঐহাক য়াম্না নুংঙাইবা ফাওরি। ভারত অমসুং সাউদী অরবকী শেল থুমগী, খুন্নাইগী অমসুং নাৎকী ওইবা মরী অসি চহী চা কয়া কুইরে। অমসুং মসি মতম পুম্নমক্তা থম্মোইশেংবা অমসুং মরূপ ওইবগী পুকচেল চেল্লি। ঐখোয়গী প্রজাশিংগী মরক্তা লৈরিবা মরূপ ওইবা অমসুং নক্নবা মরীনা ঐখোয়গী লৈবাকশিং অসিগীদমক থৱাই পানবা থোং হায়বদি লিভিং ব্রীজ ওইরি। হিজ মেজেস্তীগী, অমদি রোয়েল হাইনেস অদোমগী, থৱায় য়াওবীবা অমসুং লমজিং লমতাকপীরিবা অদুনা ঐখোয়গী লৈবাক অনিগী মরীদা অহেনবা ইন্তেন্সিতী, খোইথুম্নবা অমসুং শক্তি পুরক্লি। ঙসি, ২১শুবা চহীচা অসিদা, সাউদী অরব, ভারতকী খ্বাইদগী মগুন লৈবা স্ত্রাতেজিক পার্তনরশিংদা অমনি। মসি ঐখোয়গী তাম্না শন্দোকখ্রিবা য়ুম্লোন্নবশিংগী মনুংদা অমনি, নক্নবা মরূপ অমনি অমসুং ভারতকী ইনর্জী সেক্যুরিতীগী মরুওইবা লাকফম অমসুনি। ২০১৬কী ঐহাক্কী সাউদী অরব খোংচৎ মনুংদা ঐখোয়না ঐখোয়গী মরীশিংবু অখন্ননা ইনর্জী অমসুং সেক্যুরিতীগী লমদা অনৌবা দাইমেন্সন কয়া অমা পুরকখি। থা অনিগী মমাংদা অদোমগা অর্জেন্তিনাদা উনখিবা অদুগী মহৈ ওইনা সেক্যুরিতী, ললোন ইতিক অমসুং শেল থাদবগী লমদা ঐখোয়গী স্ত্রাতেজিক পার্তনরশিপ নৌনা পাকথোক চাউথোক্লে। ঐহাক্না নুংঙাইবা ফাওই মদুদি অদোমগী সজেসনগী মওং মতৌ অদুগী মতুং ইন্না ঐখোয়না চহী অনি অনি খুদিংগী পাংথোক্কদবা মীফম অমসুং স্ত্রাতেজিক পার্তনরশিপ কাউন্সিল লিংখৎপদা য়ানবা পুরক্লে। মসিনা ঐখোয়গী মরীশিংবু চেৎশিলহনবা, খোংজেল য়াংশিলহনবা অমসুং চাউখৎহনবদা কানহল্লগনি। মরূপশিং, ঙসি ঐখোয়না লৈবাক অনিগী লৈনরিবা মরী খুদিংমক্কী হিরমশিংদা পাক চাউনা অমসুং অর্থ লৈনা ৱারী শান্নখি। ঐখোয়না ঐখোয়গী শেল-থুমগী তেংবাংবু অনৌবা থাক অমদা পুখৎনবা ৱারেপ লৌরে। ঐখোয়গী ইকোনোমীদা সাউদী অরবতগী ইন্সতিত্যুস্নেল ইনবেস্তমেন্ত লায়থোকহন্নবা ঐখোয়না সিস্তেম অমা লিংখৎপদা য়ানরে। ঐহাক্না ভারতকী ইনফ্রাস্ত্রকচরদা সাউদী অরবকী ইনবেস্তমেন্তপু তরাম্না ওকচরি। য়োর রোয়েল হাইনেস, অদোমগী ‘ভিজন ২০৩০’ অমসুং অদোমগী লমজিং মখাদা শেল-থুমগী ফিভম ফগৎলক্লিবা অসিনা, ‘মেক ইন ইন্দিয়া’, ‘স্তার্ত-অপ ইন্দিয়া’গুম্বা ভারতকী মরুওইবা থৌরমশিং মপুং ফাহল্লি। ঐখোয়গী ইনর্জীগী মরীশিংবু স্ত্রাতেজিক পার্তনরশিপতা ওন্থোকপগী মতম অদু য়ৌরক্লে। মালেমগী খ্বাইদগী চাউবা রিফাইনরী অমসুং স্ত্রাতেজির পেত্রোলিয়ম রিজর্বতা সাউদী অরবনা শরুক য়ারিবা, ঐখোয়গী ইনর্জীগী মরীশিংবু লৈবা-য়োনবগী মরী অদুদগী য়াম্না মমাংলোমদা চংশিল্লে। ঐখোয়না লোয়বা খম্বা নায়দবা ইনর্জীগী লমদা ঐখোয়গী ওইবা তেংবাংবু হেন্না চেৎশিনহন্নবা য়ানরে। ঐখোয়না ইন্তর্নেস্নেল সোলর এলাইন্সতা সাউদী অরবপু তরাম্না ওক্লি। ন্যুক্লিয়র ইনর্জীবু শান্তি লৈনা শিজিন্নবা, অখন্ননা ৱাতর দিসেনিনেসন অমসুং হকশেলগীদমক, ঐখোয়গী তেংবাং অতোপ্পা দাইমেন্সন অমা ওইরগনি। মমাং চহীদা ভারত সাউদী অরবতা পাংথোকখিব থোয়দোক হেন্দোকপা জনাদ্রিয়াহ থৌরমদা অথোয়বা মীথুংলেন ওখি। ঙসি ঐখোয়না ঐখোয়গী কলচরগী ওইবা মরীশিংবু হেন্না চেৎশিলহন্নবা পান্দম থম্লে। ললোন ইতিক অমসুং তুরিজম হেঙ্গৎহন্নবা সাউদী অরবকী মীয়ামগীদমক ই-ভিজা হেন্না পাকথোক চাউথোকহল্লে। ভারতমচাশিংগীদমক হজগী কোতা হেঙ্গৎহনবগীদমক ঐখোয়না হিজ মেজেস্তী অমসুং রোয়েল হাইনেসকী লমন তোনশিনজরে। ভারতকী নাগরিক মিলিয়ন ২.৭না সাউদী অরবতা নে তানা লৈরিবা অমসুং য়ুজফুল এপিয়রেন্স অসি ঐখোয়গী মরক্তা মরুওইবা মরীনি। মরূপশিং, মমাং হপ্তাদা পুলৱামাদা থোকখিবা তেরোরিস্ত এতেক্ত অদু হ্যুমেনিতী থ্রেৎশিংনা মালেম অসিদা থোকহল্লিবা মাংহন তাকহনবগী তমথিখ্রবা খুদম্নি। খুদোংথিবা অসিদগী ইফেক্তিব ওইনা মায়োক্ননবগীদমক ঐখোয়না ৱাফম অসিদা য়ানবা পুরক্লে মদুদি তেরোরিজম্বু করিগুম্বা মওং অমা হেক্তদা তেংবাংলিবা লৈবাকশিংদা মখল খুদিংমক্কী পীবা য়াবা প্রেসর হেঙ্গৎহনবা মথৌ তাই। তেরোরিজমগী ইনফ্রাস্ত্রকচরবু মাংহন তাকহনবা অমদি মসিদা শৌগৎপা তোকপা অমসুং তেরোরিস্তশিং অমসুং মখোয়বু তেংবাংবশিং চৈরাক পীবা য়াম্না মরু ওই। সাউদী অরব অমসুং ভারতনা হিরম অসিদা অপুনবা ৱাখল্লোন থম্বগীদমক ঐহাক্না নুংঙাইবা ফাওই। মরূপশিং, নোংচুপ এসিয়াদা অমসুং গল্ফতা শান্তি অমসুং তংদু লৈতাবনা ঐখোয়গী লৈবাক অনিমক্কী ওইনা য়াইফবনি। ঙসি ঐখোয়না শানখিবা ৱারীদা লমদম অসিদা ঐখোয়গী থবক থৌরমদা সুর চানহনবা, ঐখোয়গী থৌদাংশিং খোংজেল য়াংনা মাংলোমদা পুখৎপদা য়ানবা পুরক্লে। ঐখোয়না ৱাফম অসিদসু য়ানবা পুরক্লে মদুদি তেরোরিজম থেংনবা, সমুদ্রগী সেক্যুরিতী অমসুং সাইবর সেক্যুরিতীগুম্বা লমশিংদা লৈবাক অনিনা চেৎনা তেংবাংনবনা লৈবাক অনিমক্তা কানবা ফংহল্লগনি। য়োর রোয়েল হাইনেস, অদোমগী খোংচৎ অসিনা ঐখোয়গী মরীদা অনৌবা মায়কৈ অমা পীরে। ঐহাক্না অমুক হন্না, ঐখোয়গী বার্তনবু তরাম্না লৌবিবগীদমক রোয়েল হাইনেসপু থাগৎপা ফোংদোকচরি। ঐহাক্না মহাকপু অমসুং মীহুৎ কাংবুগী মেম্বর খুদিংমকপু ভারত্তা নুঙাইনা লৈহন্নীংবগী অপাম্বসু ফোংদোকচরি। হন্না-হন্না থাগৎচরি।